Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 55/13/6601	Banská Bystrica, 24.10.2014
EEČ : 2-45-256-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa XXXXX spisová značka 1 Pv 55/13/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa  07.10.2012 v čase  o 16.05 hod. na ulici XXXXX  v križovatke pred hlavnou železničnou  stanicou v XXXXX ako  vodič osobného motorového vozidla zn. Škoda XXXXX ev. č. XXXXX, vchádzajúceho do križovatky z vedľajšej cesty  v smere od autobusovej stanice, nedal prednosť v jazde osobnému motorovému vozidlu zn. Škoda XXXXX, ev. č. XXXXX idúceho po hlavnej ceste v smere od sídliska na ul. XXXXX ktoré viedol XXXXX, nar. XXXXX,  trvale bytom XXXXX XXXXX, čím došlo k zrážke týchto  vozidiel, nedbanlivostným konaním porušil  ustanovenie § 20 ods. 1 zákona  NR SR č. 8/2009 Z.z. o cestnej premávke  v znení neskorších predpisov a vodičovi XXXXX spôsobil zlomeninu priečnych  výbežkov 2. a 3.  driekového stavca, zmliaždenie steny hrudníka vpravo,  zmliaždenie driekovej oblasti tela a zmliaždenie pravej obličky  s krvácaním do moču, ktoré  poranenia sú v zmysle znaleckého posudku XXXXX č. 4/2013 z odboru  zdravotníctvo a farmácia hodnotené ako poranenia  až  stredne  ťažké s dobou liečenia pri nekomplikovanom  priebehu liečby v trvaní 8 - 10 týždňov,

Uznesením prokurátora Okresnej prokuratúry XXXXX spisová značka 1 Pv 55/13/6601, bola určená obvinenému skúšobná doba v trvaní 12 mesiacov.
Odôvodnenie:
	Uznesením podľa § 216 ods. 1 Tr. por., sp. zn. 1Pv 55/13/6601 zo dňa 23.09.2013, prokurátor Okresnej prokuratúry XXXXX po splnení zákonných podmienok podmienečne zastavil trestné stíhanie obv. XXXXX stíhaného pre prečin ublíženie na zdraví podľa § 157 ods.1, ods. 2  písm. a) Trestného zákona, ktorý spáchal na tom skutkovom základe, že dňa  07.10.2012 v čase  o 16.05 hod. na ulici XXXXX  v križovatke pred hlavnou železničnou  stanicou v XXXXX ako  vodič osobného motorového vozidla zn. Škoda XXXXX, ev. č. XXXXX, vchádzajúceho do križovatky z vedľajšej cesty  v smere od autobusovej stanice, nedal prednosť v jazde osobnému motorovému vozidlu zn. Škoda XXXXX, ev. č. XXXXX idúceho po hlavnej ceste v smere od sídliska na ul. XXXXX ktoré viedol XXXXX, nar. XXXXX,  trvale bytom XXXXX XXXXX, čím došlo k zrážke týchto  vozidiel, nedbanlivostným konaním porušil  ustanovenie § 20 ods. 1 zákona  NR SR č. 8/2009 Z.z. o cestnej premávke  v znení neskorších predpisov a vodičovi XXXXX spôsobil zlomeninu priečnych  výbežkov 2. a 3.  driekového stavca, zmliaždenie steny hrudníka vpravo,  zmliaždenie driekovej oblasti tela a zmliaždenie pravej obličky  s krvácaním do moču, ktoré  poranenia sú v zmysle znaleckého posudku XXXXX č. 4/2013 z odboru  zdravotníctvo a farmácia hodnotené ako poranenia  až  stredne  ťažké s dobou liečenia pri nekomplikovanom  priebehu liečby v trvaní 8 - 10 týždňov.

	Podľa § 216 ods. 2 Tr. por. bola obvinenému XXXXX uvedeným uznesením určená skúšobná doba v trvaní 12 mesiacov, ktorá začala plynúť nadobudnutím jeho právoplatnosti. 

	Uznesenie prokurátora Okresnej prokuratúry XXXXX podľa § 216 ods. 1 Tr. por. nadobudlo právoplatnosť dňa 04.10.2013.

	Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj v priebehu skúšobnej doby, že sa v trestnom stíhaní 
obvineného pokračuje.

	Vzhľadom k tomu, že skúšobná doba určená obvinenému pri podmienečnom zastavení jeho trestného stíhania uplynula, bolo dožiadaním príslušných orgánov zisťovaný spôsob života obvineného. Bol zadovážený odpis z jeho registra trestov, správa o povesti z miesta trvalého bydliska a výpis z Ústrednej evidencie priestupkov Ministerstva vnútra Slovenskej republiky, výpis z karty vodiča ODI PZ XXXXX ako aj služobné hodnotenie - záznam o odmenách a trestoch VÚ XXXXX

	Obvinený nemá, okrem záznamu o konštatovanom podmienečnom zastavení jeho trestného stíhania, žiadny iný záznam v registri trestov. Z miesta bydliska je hodnotený všeobecne. Z výpisu z Ústrednej evidencie priestupkov MV SR vyplýva, že nemá žiadny záznam. Z evidenčnej karty vodiča OR PZ XXXXX tak isto vyplýva, že nemá žiaden záznam. Zo služobného posudku veliteľa VÚ XXXXX vyplýva, že obvinený sa nedopustil žiadneho disciplinárneho previnenia, naopak, bola mu udelená diciplinárna odmena. Súčasne je hodnotený kladne. 

	Na základe vyššie konštatovaných dokladov je teda zrejme, že obvinený počas skúšobnej doby viedol riadny život.

	Vzhľadom k tomu, že boli splnené všetky zákonné podmienky na to, aby sa obvinený v zmysle § 217 ods. 1 Tr. por. osvedčil, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ondrej Tomko
prokurátor